31993R0350
L 041/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 350/93 НА КОМИСИЯТА
от 17 февруари 1993 година
относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламента (ЕИО) № 2658/87 на Съвета относно тарифната и статистическа номенклатура и Общата митническа тарифа (1), последно изменен с Регламент (ЕИО) № 3800/92 (2), и по-специално член 9 от него,
като има предвид, че с цел да се осигури еднакво прилагане на Комбинираната номенклатура, приложена към упоменатия регламент, е необходимо да се приемат разпоредби за класирането на стоките, включени в приложението към настоящия регламент;
като има предвид, че с Регламент (ЕИО) № 2658/87 се определят общите правила за тълкуване на Комбинираната номенклатура, и че тези правила се прилагат също към която и да е друга номенклатура, изцяло или частично основаваща се на нея, или която добавя подпозиции към нея, и която е установена чрез специални разпоредби на Общността, с оглед прилагането на тарифни или други мерки, свързани с търговията със стоки;
като има предвид, че чрез прилагане на упоменатите общи правила стоките, описани в колона 1 от приложената таблица към настоящия регламент, трябва да се класират под съответните кодове по КН, посочени в колона 2, въз основа на мотивите, определени в колона 3;
като има предвид, че предвид мерките, които са в сила в Общността, за системите за двоен контрол и за предварително и последващо наблюдение на текстилни продукти при внос в Общността, е подходящо обвързващата тарифна информация за класирането на стоки в Комбинираната номенклатура, издадена от митническите органи на държавите-членки, която не съответства на разпоредбите на настоящия регламент, да може да бъде продължена съгласно разпоредбите на член 6 от Регламент (ЕИО) № 3796/90 на Комисията (3), от титуляра за определен период, ако е сключил договор, както се предвижда в букви а) или б) от втора алинея от член 14, параграф 3 от Регламент (ЕИО) № 1715/90 на Съвета (4);
като има предвид, че мерките, предвидени в настоящия регламент, са в съответствие със становището на Комитета по номенклатурата,
ПРИЕ НАСТОЯЩИЯ РЕГЛАМЕНТ:
Член 1
Стоките, описани в колона 1 от приложената таблица, се класират под съответните кодове по КН, посочени в колона 2 от посочената таблица.
Член 2
Предвид мерките, които са в сила в Общността за системите за двоен митнически контрол и предварително и последващо наблюдение на текстилни продукти при вноса им в Общността, обвързващата тарифна информация за класиране на стоки в Комбинираната номенклатура, издадена от митническите органи на държавите-членки, и която не съответства на разпоредбите на настоящия регламент, може да бъде продължена в съответствие с разпоредбите на член 6 от Регламент (ЕИО) № 3796/90 за период от 60 дни от титуляра от датата на прилагане на настоящия регламент, ако е сключен договор, както е предвидено в букви а) или б) от втора алинея от член 14, параграф 3 от Регламент (ЕИО) № 1715/90.
Член 3
Настоящият регламент влиза в сила на двадесет и първия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 февруари 1993 година.